| **Kęstutis Kudzmanas** |
| --- |
|  |
| Gimė | 1964 m. rugsėjo 21 d. (59 metai)Vilnius |
| Sutuoktinis (-ė) | Eglė Kudzmanienė |
| Vaikai | Barbora Agnė, Herkus Vygintas, Tautvydas Mikalojus,  Faustas Kęstutis |
|  |
| Veikla | diplomatas |
|  |
| Alma mater | 1989 m. Vilniaus universitetas |

**Kęstutis Kudzmanas** (g. 1964 m. rugsėjo 21 d. Vilniuje) – Lietuvos diplomatas, ambasadorius.

Biografija
----------

1971–1982 m. mokėsi Vilniaus 31-ojoje vidurinėje mokykloje. 1982–1989 m. studijavo Vilniaus universiteto Fizikos fakultete. 1989–1991 m. VU Fizikos fakulteto laboratorijos vedėjas. 1992–1994 m. studijavo VU Tarptautinių santykių ir politikos mokslų institute.

1992–1994 m. Lietuvos užsienio reikalų ministrų Algirdo Saudargo ir Povilo Gylio patarėjas, ministerijos referentas. 1995–1996 m. Lietuvos pramonininkų konfederacijos Inžinerinės ekologijos asociacijos tarptautinių projektų vadovas. 1996–2001 m. Lietuvos pramonininkų konfederacijos Užsienio ryšių departamento direktorius, generalinio direktoriaus pavaduotojas. 2001–2004 m. Lietuvos ambasados Rusijos Federacijoje ministras-patarėjas ekonomikai. 2004 m. kovo 30 d. Rusijos URM reikalavimu, tariamai „už veiklą, nesuderinamą su statusu", kartu su dar dviem Lietuvos ambasados darbuotojais turėjo palikti šią šalį.

2004–2006 m. LR URM Administracinio departamento direktorius. 2006–2007 m. Rytų Europos ir Vidurinės Azijos departamento ambasadorius ypatingiesiems pavedimams. 2007–2012 m. pirmasis Lietuvos nepaprastasis ir įgaliotasis ambasadorius Azerbaidžano Respublikoje ir Turkmėnistanui. 2012 m. rugpjūčio mėn. paskirtas Lietuvos ambasadoriumi Turkijos Respublikoje, 2013 m. balandžio mėn. – ir Pakistano Islamo Respublikai, 2014 m. – Irano Islamo Respublikai. Iš šių pareigų atšauktas 2015 m. kovo 12 d. 2015–2018 m. LR URM Ekonominio saugumo politikos departamento ambasadorius ypatingiems pavedimams, 2018 m. Išorinių ekonominių santykių ir ekonominio saugumo politikos departamento ambasadorius ypatingiems pavedimams, Seimo pirmininko Viktoro Pranckiečio visuomeninis patarėjas užsienio politikos klausimais.

2018-2022 m. Lietuvos nepaprastasis ir įgaliotasis ambasadorius Moldovos Respublikoje.

Papildoma informacija
---------------------

* K. Kudzmanas turi nepaprastojo ir įgaliotojo ambasadoriaus diplomatinį rangą.
* 1988–1992 m. Lietuvos Rytų kovos menų federacijos prezidentas, 2006-2017 m. Lietuvos Ušu federacijos prezidentas, tarptautinės kategorijos teisėjas.
* 1992 m. apdovanotas Sausio 13-osios atminimo medaliu.
* 2012 m. tarptautinė premija "Qızıl çinar", Azerbaidžanas
* 2022 m. Moldovos Respublikos ,,Garbės ordinas''

Šaltiniai
---------

1. ↑  Kas yra kas Lietuvoje. Lietuvos pasiekimai 2008. - Kaunas: Neolitas, 2008. - 772 psl.
2. ↑  Rusijos pasveikinimas, 2004-03-31 (Kaunodiena.lt)
3. ↑  Paskirtas pirmasis Lietuvos ambasadorius Azerbaidžane, 2007-02-19 (balsas.lt)
4. ↑
5. ↑
6. ↑

  


| Politinis postas |
| --- |
| Prieš tai:**Ričardas Šlepavičius(laikinasis reikalų patikėtinis)** | **Lietuvos ambasadorius Azerbaidžano Respublikoje** 2007-2012 m. | Po to:**Artūras Žurauskas** |
| Prieš tai:**Darius Pranckevičius** | **Lietuvos ambasadorius Turkijos Respublikoje** 2012-2015 m. | Po to:**Audrius Brūzga** |